Kaunas
Kaunas (, kovne) on Liettuan toiseksi suurin kaupunki ja maan entinen pääkaupunki. Se sijaitsee Liettuan keskiosassa, maan kahden suurimman joen Niemenin ja Nerisin yhtymäkohdassa ja Via Baltican varrella. Kaupungissa asui vuoden 2012 alussa runsas 311000 asukasta.[1]
Kaunasia kutsutaan usein "opiskelijoiden kaupungiksi", sillä yli 25000 henkeä opiskelee kaupungin yliopistossa. Kaunas on väestölliseltä koostumukseltaan erittäin liettualainen verrattuna maan pääkaupunkiin Vilnaan, jossa on myös puolalaista ja valkovenäläistä vaikutusta. Toisaalta Liettuassa korostetaan historiallisesta syystä sitä, että nimenomaan Vilna on Liettuan pääkaupunki siksi, että se oli itsenäisyyden alkuvuosina Puolan miehittämä ja Kaunasin korostettiin aina olevan väliaikainen pääkaupunki. Se, että Vilna oli Puolan miehittämä, johti Liettuan ja Puolan tasavaltojen jännittyneisiin suhteisiin, koska Vilnan takaisin saaminen oli suuri periaatteellinen poliittinen kysymys Liettuassa. Tämän vuoksi mm. reunavaltiopolitiikkaa haittasi Puolan ja Liettuan vastakkainasettelu 1930-luvulla.
Se, että Vilna on Liettuan pääkaupunki, mutta että Kaunas on hyvin liettualainen kaupunki ilmaistaan sanonnalla:Vilna on Liettuan pääkaupunki, kun taas Kaunas on liettualaisten pääkaupunki. Kummankin kaupungin liettualaisittain suurehko koko luo kaupunkien välille kilpailuasetelman.
Legendan mukaan Kaunas on perustettu jo 1030, mutta ensimmäinen maininta kaupungista on vasta vuodelta 1361. 1441 Kaunas liittyi Hansaliittoon, ja jo 1500-luvulla kaupunki oli yksi Liettuan suuriruhtinaskunnan tärkeimmistä; vuodesta 1569 suuriruhtinaskunta oli osa Puola-Liettuaa. Vuonna 1665 Venäjän armeija hyökkäsi kaupunkiin useita kertoja. Kaupunki kärsi kulkutaudeista 1657 ja 1708, ja kaiken lisäksi Ruotsi miehitti kaupunkia 1701. Lopullisen Puolan jaon jälkeen 1795 kaupunki siirtyi Venäjän hallintaan. Se kuului aluksi Vilnan kuvernementtiin, mutta oli myöhemmin vuodesta 1843 oman Kaunasin kuvernementtin eli Kovnon kuvernementin keskuskaupunki. Vuonna 1862 Venäjän ja Saksan välisen rautatieyhteyden valmistuminen teki Kaunasista tärkeän risteysaseman. Vuosisadan lopussa noin 36 % Kaunasin väestöstä oli juutalaisia.
Kun Liettua itsenäistyi vuonna 1918, Vilnan kaupunki siirtyi Puolan hallintaan, ja Kaunasista tuli maan pääkaupunki aina vuoteen 1939 asti. Kun Neuvostoliitto miehitti maan, pääkaupunki siirtyi takaisin Vilnaan. Toisen maailmansodan saksalaismiehityksen aikana kaupunki kärsi paljon ja noin 30000 kaupungin juutalaista tapettiin. Näihin tapahtumiin voi tutustua nykyään museona toimivassa Yhdeksännessä linnakkeessa.[2]
Allaoleva taulukko kuvaa Kaunasin ilmastollisia arvoja. Tiedot ovat ilmastolliselta vertailujaksolta 1961–1990 ellei toisin mainita.[3]
Vuosi17231796181318251840[4]18601897[5]1959[6]19661970[7]1979[8]1989[9]2001[10]2011[11]2012 [1]Väkiluku28,0008,5003,0005,0007,52723,30070,920214,348275,000305,116370,419422,931378,943315,993311,148
Taulukon jotkut lukuarvot ovat peräisin artikkelin aiemmasta versiosta.
Väestönlaskennan (2011) tilastojen valossa kaupunki on väestöltään selvästi keskimääräistä liettualaiskaupunkia liettualaisempi. Kaupungin väestön etninen jakauma oli tällöin:[11]
Etninen ryhmäOsuus asukkaista 2011 (%)Osuus asukkaista 2011 (henkeä)Liettualaiset93,6295,871Venäläiset3,811,913Ukrainalaiset0,41,231Puolalaiset0,41,136Valkovenäläiset0,3831Muut kansallisuudet0,51,690Ei ilmoittanut etnistä taustaansa1,13,321Yhteensä100,0315,993
Kaunasissa on 16 johdinauto- ja 34 bussilinjaa. Kaupunki on yksi Baltian suurimmista jokisatamista, ja kaupungin sijainti Liettuan keskiosassa tekee siitä tärkeän logistisen keskuksen. Vuonna 1953 uudelleen rakennettu Kaunasin rautatieasema tarjoaa junayhteyden Vilnaan, samoin kuin esimerkiksi Kaliningradiin, Minskiin ja Varsovaan. Kaunasin lentoasema sijaitsee 14 kilometriä keskustasta koilliseen.[12][13][14]
Kaunas on liettualaisen koripallon pääkaupunki. Kaupungin kahdesta pääsarjatasolla pelaavasta seurasta tunnetumpi on BC Žalgiris, lähes jokavuotinen Liettuan ja Baltian koripalloliigan voittaja. Kaupungissa toimii Liettuan pääsarjassa pelaava jalkapallojoukkue FBK Kaunas.
Silta Kaunasissa. Syksyistä kävelykatua (Laisves gatve, 2008). Pyhän arkkienkeli Mikaelin kirkko. Kaunasin kaupunkipäivän vilinää. Kirkko ja kierrätyspulloista tehty joulukuusi. Vanha raatihuone. Kaunasin musiikkiteatteri. Jeesuksen ylösnousemuksen kirkko. Vytautas Suuren sotamuseo. Mega-ostoskeskuksen akvaario. Pažaislis-luostari. Kaunasin katedraalin keskilaiva Kaunasin funikulaari
Kaunasin vanhakaupunki sijaitsee Niemeninjoen ja Neris-joen yhtymiskohdassa. Kaupungin perustana on Kaunasin vanha linnoitus, Kaunasin linna. Kaunasin vanha kaupungintalo sijaitsee raatihuoneentorilla.
Kaunasin linnan vieressä on fransiskaaneille kuuluva Pyhän Yrjön kirkko, joka Liettuan sosialistisen neuvostotasavallan aikana toimi varastona. Jeesuksen ylösnousemuksen kirkon katolla on näköalatasanne kaupunkiin.
Kaupungin museoihin kuuluvat muun muassa Vytautas Suuren sotamuseo joka on myös 20 litin setelin kuva-aihe, Kaunasin keramiikkamuseo, Kaunasin viestintämuseo, Japanin suurlähettiläänä toimineen Chiune Sugiharan kotimuseo, Paholaismuseo ja Liettuan koulutusta 1400-luvulta eli Liettuan vanhimpien yliopistojen perustamisesta nykyaikaan esittelevä Koulutusmuseo.
Transclusion error: {{En}} is only for use in File namespace. Use {{lang-en}} or {{en icon}} instead. Transclusion error: {{En}} is only for use in File namespace. Use {{lang-en}} or {{en icon}} instead. Transclusion error: {{En}} is only for use in File namespace. Use {{lang-en}} or {{en icon}} instead.
* Luokka:Seulonnan keskeiset artikkelit